Oct 24,2017
జిగేలుమన్న జీఎంఆర్‌ ఇన్‌ఫ్ర్రా షేర్లు
హైదరాబాద్‌: జీఎంఆర్‌ ఇన్‌ఫ్రా షేర్లు సోమవారం మార్కెట్లో సందడి చేశాయి. అంతర్జాతీయ బాండ్‌ మార్కెట్లో కంపెనీకి చెందిన అనుబంధ సంస్థ జీఎంఆర్‌ అంతర్జాతీయ ఎయిర్‌పోర్ట్‌ విభాగం (జీహెచ్‌ఐఏఎల్‌) దాదాపు రూ.2,276 కోట్ల (350 మిలియన్‌ డాలర్ల) మేర నిధులను సమీకరించిందన్న వార్తలు మదుపరుల్లో ఉత్సాహాన్ని నింపాయి. దీంతో బీఎస్‌ఈలో సంస్థ స్టాక్‌ 8.5 శాతం మేర పెరిగింది. రూ.16వద్ద ప్రారంభమైన సంస్థ స్టాక్‌ ఇంట్రాడేలో రూ.17.40ల గరిష్టాన్ని తాకింది. చివరకు 7.81 శాతం లాభంతో రూ.17.25 వద్ద ముగిసింది. మరో వైపు ఎన్‌ఎస్‌ఈలో జీఎంఆర్‌ ఇన్‌ఫ్రా స్టాక్‌ 8.15 శాతం మేర పెరిగి మార్కెట్లు ముగిసే సమయానికి రూ.17.25 వద్ద స్థిరపడింది. మొత్తంగా 26.04 లక్షల షేర్లు చేతులు మారాయి. జీఎంఆర్‌ ఎయిర్‌పోర్ట్స్‌ అనుబంధ సంస్థ అయిన జీహెచ్‌ఐఏఎల్‌ సంస్థ జీఎంఆర్‌ ఇన్‌ఫ్రా గ్రూపుసంస్థలు 10 ఏండ్ల కాలావధితో 350 మిలియన్‌ డాలర్ల సొమ్మును 4.25 శాతానికి సీనియర్‌, సెక్యూర్డ్‌, ఫిక్స్డ్‌-రేట్‌ నోట్స్‌ రూపంలో జారీ చేసేందుకు గాను ఒక ఒప్పందాన్ని కుదుర్చుకున్నాయి.
మీ స్నేహితులకు రికమెండ్ చెయ్యండి